CELEX: 22017D1073
Language: mt
Date: 2015-10-30 00:00:00
Title: Deċiżjoni tal-Kumitat Konġunt taż-ŻEE Nru 284/2015 tat-30 ta' Ottubru 2015 li temenda l-Anness XX (Ambjent) għall-Ftehim ŻEE [2017/1073]

22.6.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 161/75
               
            DEĊIŻJONI TAL-KUMITAT KONĠUNT TAŻ-ŻEE
      Nru 284/2015
      tat-30 ta' Ottubru 2015
      li temenda l-Anness XX (Ambjent) għall-Ftehim ŻEE [2017/1073]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta' Delega tal-Kummissjoni (UE) 2015/1844 tat-13 ta' Lulju 2015 li jemenda r-Regolament (UE) Nru 389/2013 dwar l-implimentazzjoni teknika tal-Protokoll ta' Kjoto wara l-2012 (1) għandu jiġi inkorporat fil-Ftehim ŻEE.
               
            
                  (2)
               
               
                  Id-Deċiżjoni Nru 406/2009/KE tal-Parlament Ewropew u tal-Kunsill tat-23 ta' April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020 (2) ma kienitx inkorporata fil-Ftehim ŻEE.
               
            
                  (3)
               
               
                  Ir-Regolament (UE) Nru 525/2013 tal-Parlament Ewropew u tal-Kunsill tal-21 ta' Mejju 2013 dwar mekkaniżmu għall-monitoraġġ u r-rapportar ta' emissjonijiet ta' gassijiet serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni u li jħassar id-Deċiżjoni Nru 280/2004/KE (3) ma kienx inkorporat fil-Ftehim ŻEE.
               
            
                  (4)
               
               
                  L-Anness XX mal-Ftehim ŻEE għandu għalhekk jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      Dan li ġej jiżdied fil-punt 21ana (ir-Regolament tal-Kummissjoni (UE) Nru 389/2013) tal-Anness XX tal-Ftehim ŻEE:
      “, kif emendat bi:
      
                  —
               
               
                  
                     32015 R 1844: Ir-Regolament Delegat tal-Kummissjoni (UE) 2015/1844 tat-13 ta' Lulju 2015 (ĠU L 268, 15.10.2015, p. 1).”
               
            Artikolu 2
      It-testi tar-Regolament Delegat (UE) 2015/1844 bil-lingwa Iżlandiża u b'dik Norveġiża, li jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta' Novembru 2015, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
      
         Magħmul fi Brussell, it-30 ta' Ottubru 2015.
         
            
               Għall-Kumitat Konġunt taż-ŻEE
            
            
               Il-President
            
            Oda SLETNES
         
      
      
         (1)  ĠU L 268, 15.10.2015, p. 1.
      
         (2)  ĠU L 140, 5.6.2009, p. 136.
      
         (3)  ĠU L 165, 18.6.2013, p. 13.
      
         (*1)  L-ebda rekwiżiti kostituzzjonali ma huma indikati.